A Bíróság (nyolcadik tanács) 2024. január 11-i ítélete (a Supremo Tribunal Administrativo [Portugália] előzetes döntéshozatal iránti kérelme) – Autoridade Tributária e Aduaneira kontra HPA – Construções SA
(C-433/22. sz. ügy_1 HPA – Construções)
(Előzetes döntéshozatal – A hozzáadottérték-adó (héa) közös rendszere – 2006/112/EK irányelv – IV. melléklet – 2. pont – Munkaerő-igényes szolgáltatásokra vonatkozó átmeneti rendelkezések – A magánlakás-felújítási és -javítási szolgáltatásokra alkalmazandó kedvezményes héamérték – A „magánlakás” fogalma)
Az eljárás nyelve: portugál
A kérdést előterjesztő bíróság
Supremo Tribunal Administrativo
Az alapeljárás felei
Felperes: Autoridade Tributária e Aduaneira
Alperes: HPA – Construções SA
Rendelkező rész
A közös hozzáadottértékadó-rendszerről szóló, 2006. november 28-i 2006/112/EK tanácsi irányelv IV. mellékletének 2. pontját
a következőképpen kell értelmezni:
azzal nem ellentétes az olyan nemzeti jogszabály, amely kedvezményes hozzáadottértékadó-mérték alkalmazását írja elő a magánlakások javítási és felújítási szolgáltatásaira azzal a feltétellel, hogy az érintett lakásokat ezen ügyletek teljesítésének időpontjában ténylegesen lakásként használják.
____________
1 HL C 380., 2022.10.3.